Fort Helleg Elisabeth

De Fort Helleg Elisabeth (Ukr. Фортеця Святої Єлизавети) ass eng sechseckeg stärefërmeg Festung an der Stad Kropywnytskyi, eng vun den nëmmen 10 sou Festungen a ganz Europa. Et ass dat Haaptsymbol vun der Zentralukrain.
Nodeem d'Kolonie "Neiserbien" vu südeuropäesche Siidler gegrënnt gouf, hunn ukrainesch Kosaken, op Uerder vun der russescher Keeserin Elisabeth, dës Festung gebaut, fir dës Gebidder virun Attacke vum Osmanesche Räich ze schützen. 1654 war eng militäresch Allianz ofgeschloss ginn, am Kader vun där d'Ukrainer u verschiddene Kricher op der Säit vu Russland deelgeholl hunnХто креслив перші плани фортеці Святої Єлисавети Хто і як знищував Запорізьку Січ 1775 - руйнування Запорізької Січі.

Wärend dem Krich mam Osmanesche Räich vu 1768 bis 1774 huet d'Festung, an där 6.000 Zaldote stationéiert waren, enger massiver Belagerung vu 70.000 Eruewerer erfollegräich standgehalen an den tierkeschen Ugrëff ofgewiert. Am Joer 1784 goufen d'Kanounen op Cherson transportéiert. Bis 1794 waren do 162 Kanounen, déi vun 277 Zaldote bedéngt goufen. Nom 18. Joerhonnert hunn nëmmen zwou Kanounen iwwerlieft - se stinn hautdesdaags op stenge Sockelen am Agank vun der Haaptpaart. De 17. September 1842 ass de russesche Keeser Nikolai I. fir eng Parad an d'Festung komm, 1874 koum den Alexander II., an 1888 den Alexander III.

Wärend dem Krich mat der ukrainescher Volleksrepublik gouf d'Stad vun de Kommuniste besat, déi hei e Prisong fir politesch Géigner geschaf hunn. Wärend dem Holodomor vun 1932-1933, enger gewollt verursaachter Hongersnout, déi vu verschiddene Länner als Genozid unerkannt gouf, an de Repressioune vun 1937, huet d'OGPU (Objedinjonnoje gossudarstwennoje polititscheskoje uprawlenije, Vereenegt staatlech politesch Verwaltung) an den NKWD (Narodny kommissariat wnutrennich delheemlech, Vollekskommissariat fir bannzeg Affären, déi sowjetesch Geheimdéngschter) d'Läiche vun deenen, déi un Honger gestuerwe sinn, an d'Läiche vun deenen, déi un der Repressioun gestuerwe sinn, do a Massegriewer begruewen. Wärend der Nazi-Besatzung vun der Stad vun 1941 bis 1944 goufen Dausende vu Judden a Resistenzkämpfer do erschoss. No der Befreiung goufen déi Doudeg do begruewen. Vun 1950 u gouf do e grousse Gedenkkomplex fir d'Affer vum Zweete Weltkrich ugeluecht, op deem 50.000 Griewer sinn, déi meescht vun Ukrainer a JuddenЗ архівних джерел про Великий терор»(до 80-х роковин Великого терору – масових політичних репресій 1937-1938 рр.).
An den 1960er Jore goufe stenge Monumenter op de Griewer opgeriicht, an an de fréien 1980er Jore goufe Skulpturen an d'Mëtt vun de Griewer placéiert. Et gëtt Monumenter, fir un d'Helden aus dem Zweete Weltkrich an aus dem Russesch-Ukrainesche Krich (2014-) z'erënneren. Zousätzlech gouf am Joer 2016 e Monument fir d'Affer vum Holodomor vun 1932-1933 opgeriichtХроніка Голокосту на Кіровоградщині13 тисяч вбитих: історики розповіли про кількість жертв Голокосту на Кіровоградщині (ФОТО)Історичні вали фортеці Св. Єлисавети.

 Um Spaweck 

Kategorie:Oblast Kirowohrad
Kategorie:Bauwierker an der Ukrain
Kategorie:Bauwierker 18. Joerhonnert